**ՀԻՄՆԱՎՈՐՈՒՄ**

**«ԱՌԱՔԵԼՈՒԹՅՈՒՆ ՀԱՅԱՍՏԱՆ» ԲԱՐԵԳՈՐԾԱԿԱՆ ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՏՐԱՄԱԴՐԵԼՈՒ ՄԱՍԻՆ» ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Նախագիծը մշակվել է «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, քաղաքացիական օրենսգրքի 685-699-րդ հոդվածների պահանջներին համապատասխան և հիմք է ընդունվել «Առաքելություն Հայաստան» բարեգործական հասարակական կազմակերպության տնօրենի դիմումը (մուտք՝ 2024 թվականի ապրիլի 15-ի թիվ 1827/04)։

«Առաքելություն Հայաստան» ԲՀԿ-ն սկսած 2004 թվականից Չարենցավան քաղաքի 5-րդ թաղամասի 9-րդ շենքին կից շինությունում /նախկին «ՄԱԿՈՒ ռեստորանի շենք/ անհատույց օգտագործման պայմանագրի հիման վրա իրականացրել է համայնքահեն սոցիալ-առողջապահական ծառայություններ՝ մասնավորապես տարածքը օգտագործել է որպես բարեգործական ճաշարան։

Այս պահին բարեգործական ճաշարանի ծառայություններից օգտվում են Չարենցավան համայնքի սոցիալական խոցելի խմբերին պատկանող անձինք։ Կազմակերպության ծավալած գործունեությունը նպաստում է համայնքում սոցիալական խնդիրների նվազեցմանը։ Կազմակերպությունը տարածքը իր միջոցների հաշվին պարբերաբար վերանորոգում է և կատարում է գույքի պահպանման ծախսերը։

Հիմք ընդունելով այն հանգամանքը, որ պայմանագրի գործողության ժամկետը լրացել է, առաջարկվում է վերոնշյալ հասցեի անշարժ գույքը անհատույց օգտագործման իրավունքով տրամադրել «Առաքելություն Հայաստան» բարեգործական հասարակական կազմակերպության բարեգործական ճաշարանի գործունեությունը շարունակելու նպատակով։

***Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.***

Ավագանու որոշման ընդունման կապակցությամբ այլ իրավական ակտերի ընդունման անհրաժեշտություն չի առաջացնում:

***Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին.***

Նախագծի ընդունման կապակցությամբ Չարենցավան համայնքի բյուջեում ծախսերի և եկամուտների փոփոխություն չի նախատեսվում:

**ՀԱՄԱՅՆՔԻ ՂԵԿԱՎԱՐԻ Ժ/Պ Ս. ՎԱՐԴԱՆՅԱՆ**